Diari Oficial de la Generalitat Valenciana


Sumari del DOGV 9211, del 09-11-2021 (2021/10078)

RESOLUCIÓ de 19 de octubre de 2021, de la Subdirecció General de Relacions Laborals, de la Direcció General de Treball, Benestar i Seguretat Laboral, per la qual es dona d'alta i es publica el text del conveni d'adhesió de l'Institut Valencià de Conservació, Restauració i Investigació (IVCR+i) al II Conveni col·lectiu per al personal laboral al servei de l'Administració autonòmica, codi 8000062011986.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9211

Data del DOGV
:   09-11-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/10104


Data del document
:   19-10-2021

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * conveni col·lectiu

RESOLUCIÓ de 19 de octubre de 2021, de la Subdirecció General de Relacions Laborals, de la Direcció General de Treball, Benestar i Seguretat Laboral, per la qual es dona d'alta i es publica el text del conveni d'adhesió de l'Institut Valencià de Conservació, Restauració i Investigació (IVCR+i) al II Conveni col·lectiu per al personal laboral al servei de l'Administració autonòmica, codi 8000062011986. [2021/10310]  
  
  
Tenint en compte el text del conveni d'adhesió de l'Institut Valencià de Conservació, Restauració i Investigació (IVRC+i) al II Conveni col·lectiu per al personal laboral al servei de l'Administració autonòmica, codi 7036652967431, signat per la comissió negociadora, integrat, d'una banda, per la representació de l'IVRC+i i, de l'altra, per la representació dels treballadors i de conformitat amb els articles 90, 2, i 3) del Reial decret legislatiu 2/2015, de 23 d'octubre; article 2 del Reial decret 713/2010, de 28 de maig, sobre registre i dipòsit de convenis i convenis col·lectius de treball, i de l'article 3 de l'Ordre 37/2010, de 24 de setembre, per la qual es crea el Registre de la Comunitat Valenciana de Convenis i Convenis Col·lectius de Treball, aquesta Subdirecció General de Relacions Laborals, d'acord amb l'article 10.2 de l'Ordre 1/2021, de 6 d'abril, per la qual es desenvolupa el Decret 175/2020 del Consell, de 30 d'octubre, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, resol:  
  
  
Primer  
Ordenar la inscripció del conveni en el Registre de la Comunitat Valenciana de Convenis i Convenis Col·lectius de Treball, amb notificació a la mesa negociadora, i dipòsit del text del conveni.  
  
Segon  
Concertar-ne la publicació en el Diari Oficial de la Generalitat Valenciana.  
  
València, 19 d'octubre de 2021.- El subdirector general de Relacions Laborals: Joaquín Vañó Gironés.  
  
  
ANNEX  
  
ACORD  
Entre l'Institut Valencià de Conservació, Restauració i Investigació i la representació legal dels treballadors i treballadores  
  
Per la representació dels Treballadors:  
M. José Cordón González (delegada de personal per UGT)  
Rogelio Martínez Alemany (delegat de personal per UGT)  
Julio Cifuentes Villa (delegat de personal per UGT)  
  
Per la representació de l'Institut Valencià de Conservació, Restauració i Investigació:  
Carmen Amoraga Toledo (vicepresidenta)  
  
Com a assessors:  
José Antonio Plá Andrés (Pel Sindicat UGT sector de l'Administració Autonòmica de la Federació de Serveis Públics d'UGTPV)  
  
Lola Romero Gregori (Cap de Secció de Gestió Administrativa i Règim Jurídic de l'IVCR+i)  
  
Exposen:  
1r. la Llei 21/2017, de 28 de desembre, de mesures fiscals, de gestió administrativa i financera i d'organització de la Generalitat en el títol III, capítol IV, secció segona, article 51 contempla la creació de l'Institut Valencià de Conservació, Restauració i Investigació (IVCR+i), per segregació de l'Institut Valencià de Cultur (abans CULTURARTS)  
  
«Article 51. Creació de l'Institut Valencià de Conservació, Restauració i Investigació per escissió de CulturArts  
1. Es crea per escissió de CulturArts Generalitat, entitat creada en virtut de l'article 11 del Decret llei 7/2012, de 19 d'octubre, del Consell, de mesures de reestructuració i racionalització del sector públic empresarial i fundacional de la Generalitat, l'entitat de dret públic Institut Valencià de Conservació, Restauració i Investigació (IVCR+I), de les previstes en l'article 2.3.a.3 de la Llei 1/2015, de 6 de febrer, d'hisenda pública, del sector públic instrumental i de subvencions, quedant adscrita a la conselleria competent en matèria de cultura, a través de l'òrgan competent en matèria de patrimoni cultural, amb personalitat jurídica pròpia, autonomia funcional i de gestió i plena capacitat d'actuar per a organitzar i exercir les funcions que se li atribueixen.  
  
2n. L'article 92 del Reial decret legislatiu 2/2015, de 23 d'octubre, pel qual s'aprova el text refós de la Llei de l'Estatut dels Treballadors contempla la possibilitat que en les respectives unitats de negociació les parts legitimades per a negociar puguen adherir-se de comú acord a la totalitat d'un conveni en vigor, sempre que no estigueren afectes per un altre, havent de comunicar-ho a l'autoritat laboral competent a efecte de registre.  
3r. Li correspon a la vicepresidenta de l'IVCR+i, per suplència (en virtut de resolució del president de l'IVCR+i de 10.09.2019) la representació ordinària de l'entitat en tota classe d'actes i negocis jurídics.  
  
4t. El punt primer de l'article 87 del Reial decret legislatiu 2/2015, de 23 d'octubre, pel qual s'aprova el text refós de la Llei de l'Estatut dels Treballadors legitima per a negociar en els convenis d'empresa o àmbit inferior als representants dels treballadors.  
  
5é. En Diari Oficial de la Generalitat Valenciana de 12 de juny de 1995 es disposa el registre i publicació de l'II Conveni Col·lectiu per al personal laboral al servei de l'administració autonòmica. Amb vigència des de la data de publicació i fins al 31 de desembre de 1997. Denunciat i constituïda la taula negociadora del III Conveni Col·lectiu fins a la signatura d'acord que ho substituïsca continuarà en vigor el II Conveni Col·lectiu per al personal laboral al servei de l'administració autonòmica en aplicació del seu article tercer.  
6é. De conformitat amb el que disposa l'informe de 27.12.2019 subscrit per la directora general de Sector Públic i Patrimoni de la Conselleria d'Hisenda i Model Econòmic en relació a la proposta de relació de llocs de treball presentada per l'IVCR+i, ha de tramitar-se l'adhesió de l'IVCR+i a l'II Conveni col·lectiu per al personal laboral al servei de l'Administració autonòmica. I l'apartat b del seu article segon contempla que aquest conveni podrà ser aplicable al personal laboral pertanyent a organismes, institucions i empreses públiques dependents de la Generalitat Valenciana que sol·liciten la seua adhesió d'acord en l'article 92 de l'Estatut dels Treballadors.  
  
7é. S'han rebut els preceptius informes favorables de la Conselleria d'Hisenda i Model Econòmic: de la Direcció General de Pressupostos, així com de la Direcció General de Sector Públic i Patrimoni.  
  
8é. La Mesa de la Comissió Negociadora de l'IVCR+i Reunida el 29 de setembre de 2020 Acorda per unanimitat, aprovar i tramitar l'adhesió del personal de l'IVCR+i al II Conveni Col·lectiu per al personal laboral al servei de l'administració autonòmica de la Comunitat Valenciana.  
9é. Les parts signants es reconeixen mútuament com a interlocutors vàlids en la seua respectiva representació. I no estan afectades per un altre conveni en vigor.  
  
I sobre la base de tot l'anterior,  
  
ACORDEN  
  
Primer  
En execució del que disposa l'informe de 27.12.2019 subscrit per la directora general de Sector Públic i Patrimoni de la Conselleria d'Hisenda i Model Econòmic en relació a la proposta de relació de llocs de treball presentada per l'IVCR+i, s'acorda l'adhesió de l'IVCR+i al II Conveni col·lectiu del personal laboral al servei de l'Administració autonòmica publicat en DOGV de data 12 juny 1995. Actualment en vigor, i de quantes normes i acords s'han dictat i siguen aplicables al personal inclòs en el seu àmbit d'aplicació. Amb efectes des de la data de la signatura d'aquest acord.  
  
Segon  
Les referències fetes en el II Conveni als òrgans superiors de funció pública, així com a la resta de responsables competents en matèria de personal o qualsevol altra. S'entendran referides en el seu cas, als equivalents de l'IVCR+i.  
  
Tercer  
Aquest acord no suposarà cap increment salarial en relació amb l'exercici econòmic anterior i en el futur els increments econòmics seran els que es determinen per al personal laboral al servei de la Generalitat Valenciana.  
  
Quart  
Comunicar a l'autoritat laboral competent aquest acord per al registre i publicació.  
  
I, en prova de conformitat, signen totes les parts el present acord, en el lloc i data indicats en l'encapçalament.  
  
Per la representació dels treballadors/es:  
M. José Cordón González  
Rogelio Martínez Alemany  
Julio Cifuentes Villa  
  
Per la representació de l'IVCR+i:  
Carmen Amoraga Toledo  
  
Com a assessors:  
José Antonio Plá Andrés  
Lola Romero Gregori